Sveiki atvykę į Pietus

Sveiki atvykę į Pietus () – 2010 m. Italijoje sukurta komedija, kurioje pašiepiami stereotipai ir išankstinės nuostatos tarp šiaurinės ir pietinės šalies gyventojų.

Juosta yra 2008 m. prancūzų komedijos „Bienvenue chez les Ch’tis“ adaptacija. 2012 m. buvo sukurtas jos tęsinys „Sveiki atvykę į Šiaurę“.

Pagrindiniai aktoriai 
 Aktorius – vaidmuo
 Claudio Bisio – Alberto Kolombo
 Alessandro Siani – Matijas Volpe
 Angela Finocchiaro – Silvija Kolombo
 Valentina Lodovini – Marija
 Giacomo Rizzo – Didysis konsteblis
 Nando Paone – Mažasis konsteblis 
 Naike Rivelli – policininkė

Turinys 

Pašto viršininkas Alberto visomis priemonėmis stengiasi gauti paskyrimą į naują darbą Milane, tačiau vietoje to 2 metams išsiunčiamas į nedidelį miestelį pietų Italijoje. Kaip tikras šiaurietis, jis mąsto stereotipais, kad pietiečiai yra atsilikę, tinginiai, jų miestuose purvina ir nesaugu. Alberto žmona nusprendžia likti namuose, todėl jis iškeliauja vienas. Po įvairiausių nesusipratimų jis apsipranta ir netgi pamėgsta naująją vietą, tačiau kiekvieną kartą sugrįžęs namo, žmonai ir draugams pasakoja kaip ten baisu gyventi. Galiausiai žmona nusprendžia vykti jį aplankyti ir Alberto priverstas suktis iš padėties, kad atvykusi ji pamatytų tokį vaizdą, apie kokį jis nuolat jai pasakojo...

Apdovanojimai ir nominacijos 

2010 filmai
Italijos filmai
Komedijos